

**1. ZADATAK**

Maja želi renovirati kupaonicu u stanu. Da bi platila majstore koji će joj raditi i kupila potreban materijal potrebno joj je 30 000 kn. Banka joj nudi kredit na godinu dana po fiksnoj kamatnoj stopi 3 %. Kamate će se obračunavati mjesečno. Može otplaćivati kredit u ratama ili u jednakim anuitetima .

**Napravite model otplatnih tablica:**

|  |  |
| --- | --- |
| Otplata u ratama  Koliko iznosi prvi mjesečni obrok?  Mijenja li se i kako se mijenja mjesečni obrok?  Od čega se on sastoji?  Koliko iznose ukupne kamate?  Koji iznos treba vratiti nakon godine dana? | Otplata u jednakim anuitetima  Koliko iznosi prvi mjesečni obrok?  Mijenja li se i kako se mijenja mjesečni obrok?  Od čega se on sastoji?  Koji iznos treba vratiti nakon godine dana? |

**2. Zadatak**

Kupujete automobil koji ćete financirati kreditom. Morat ćete pretražiti internet kako biste ustanovili koje su mogućnosti kreditiranja i koja je najpovoljnija mogućnost za vas. Na internetu pronađite automobil koji želite kupiti. Vaša plaća iznosi 6281 kn (prosječna plaća u RH), a zaštićeni dio plaće je 4158 kn (taj dio plaće vam je potreban za svakodnevne životne potrebe i ne može se koristiti u svrhu kredita).

**Postupak**

1. Pronađite reklamu za automobil koji želite kupiti (automobil, model, godina proizvodnje, prijeđenih km, cijena)
2. Nakon što ste izabrali automobil koji želite kupiti i ustanovili koliko možete potrošiti na njega, izračunajte iznos mjesečnog anuiteta za broj godina na koji planirate podići kredit.
3. Trenutno imate navedeni iznos na raspolaganju za ratu kredita. U narednim godinama planirate proširenje obitelji i moći ćete izdvajati manje iznose: napravite plan otplate kredita u ratama. Hoće li vam iznosi nakon dvije godine za koje su rate manje u odnosu na početne biti dostatan za planove?

Sada kada ste izabrali automobil, istražite kako se mijenja vrijednost vašega automobila na tržištu. Na <https://uvozauta.com> možete unijeti parametre i provjeriti kako se cijena vašega automobila mijenja kroz nekoliko godina.

Morate donijeti odluku koja mogućnost je najbolja za vas i objasniti zašto ste se odlučili za tu mogućnost (uzmite u obzir kamatnu stopu, iznos mjesečnog anuiteta, vrijeme, cijenu automobila nakon otplate kredita)